**1.** หลักสูตรศิลปศาสตรบัณฑิต สาขาวิชาอาณาบริเวณศึกษา มุ่งสร้างบัณฑิตที่มีองค์ความรู้ทางด้านอาณาบริเวณศึกษา รู้รอบ รู้ลึก รู้เท่าทันความเปลี่ยนแปลงของโลกในมิติต่าง ๆ วิเคราะห์และวิจารณ์ได้อย่างมีเหตุผลและสร้างสรรค์ บูรณาการความรู้จากหลากหลายศาสตร์วิชา ประยุกต์ใช้ความรู้ในการทำงานและการดำเนินชีวิตได้อย่างมีคุณภาพและยั่งยืน มีคุณธรรมจริยธรรมและความรับผิดชอบต่อสังคม ตลอดจนนำทักษะด้านการสื่อสารภาษาอังกฤษและภาษาต่างประเทศที่ 3 ไปใช้ในการประกอบอาชีพได้

**1.1 ความสำคัญ**

หลักสูตรศิลปศาสตรบัณฑิต สาขาวิชาอาณาบริเวณศึกษา เป็นหลักสูตรที่รวม 3 สาขาวิชาเอก ไว้ด้วยกัน ได้แก่ วิชาเอกเกาหลีศึกษา วิชาเอกรัสเซียและยูเรเชียศึกษา และวิชาเอกเอเชียตะวันออกเฉียงใต้ศึกษา โดยการปรับปรุงหลักสูตรในครั้งนี้เกิดจากการสำรวจและวิเคราะห์ข้อมูลจากผู้มีส่วนได้ส่วนเสีย กลุ่มต่าง ๆ ไม่ว่าจะเป็นผู้ใช้บัณฑิต ศิษย์เก่า นักศึกษาปัจจุบัน ตลอดจนคณาจารย์ในสาขาวิชา เพื่อให้หลักสูตรสามารถตอบสนองต่อความต้องการของผู้เรียนและตลาดแรงงานได้อย่างแท้จริง

**1.2 วัตถุประสงค์และผลลัพธ์การเรียนรู้ที่คาดหวังของหลักสูตร**

1) มีทักษะและองค์ความรู้ในอาณาบริเวณที่ตนเองศึกษา

2) มีทักษะการสื่อสารภาษาไทยและภาษาต่างประเทศอย่างมีประสิทธิภาพ

3) สามารถคิด วิเคราะห์ วิพากษ์ เรียบเรียง รวมถึงนำเสนอได้อย่างมีเหตุผลและน่าเชื่อถือ

4) สามารถบูรณาการทักษะและองค์ความรู้ทางด้านอาณาบริเวณศึกษา เพื่อนำไปประยุกต์ใช้ในการประกอบอาชีพและสร้างคุณประโยชน์ต่อตนเองและสังคมส่วนรวม

5) มีทักษะการทำงานวิจัย ค้นคว้าและประยุกต์ใช้ข้อมูลสารสนเทศได้อย่างมีประสิทธิภาพ

6) ตระหนักรู้ เข้าใจ ยอมรับความแตกต่าง และเคารพในความหลากหลายของคนในสังคม

7) มีคุณธรรมจริยธรรม มุ่งมั่นพัฒนาตนเอง และมีคุณลักษณะ GREATS ของธรรมศาสตร์เพื่อมุ่งสู่การเป็นผู้นำแห่งศตวรรษที่ 21 ได้แก่ ทันโลกทันสังคม (Global mindset) สำนึกรับผิดชอบอย่างยั่งยืน (Responsibility) สื่อสารอย่างสร้างสรรค์ทรงพลัง (Eloquence) มีสุนทรียะในหัวใจ (Aesthetic appreciation) เป็นผู้นำ ทำงานเป็นทีม (Team leader) และมีจิตวิญญาณธรรมศาสตร์ (Spirit of Thammasat)

**2. สาขาเอเชียตะวันออกเฉียงใต้ศึกษาคืออะไร**

2.1 ประวัติศาสตร์:

เอเชียตะวันออกเฉียงใต้ (Southeast Asia) หรืออุษาคเนย์เป็นดินแดนเก่าแก่ของ มนุษย์ที่มีความเจริญทางด้านวัฒนธรรมมานาน ตั้งแต่สมัยก่อนประวัติศาสตร์จนเข้าสู่ยุคสมัยใหม่ เป็นดินแดนที่อยู่ระหว่างอู่อารยธรรมเก่าแก่ของโลกตะวันออก คือ จีนและอินเดีย เป็นเส้นทาง ยุทธศาสตร์สําคัญระหว่างมหาสมุทรแปซิฟิก จึงเป็นจุดเชื่อมต่อของเอเชียใต้ เอเชียตะวันออก และ ชายขอบรอบมหาสมุทรแปซิฟิก

2.2 การเมืองระหว่างประเทศ กฎหมาย เศรษฐศาสตร์ วัฒนธรรม:

ปัจจุบันเอเชียตะวันออกเฉียงใต้มีการรวมกลุ่มเป็นองค์กรอาเซียน ซึ่งได้กลายเป็นภูมิภาค ที่มีการเปลี่ยนแปลงรวดเร็วและรุนแรง ทั้งทางด้านการเมือง การปกครอง เศรษฐกิจ สังคมและ วัฒนธรรม ตลอดจนมีแนวโน้มที่จะต้องสร้างเครือข่ายความสัมพันธ์ให้กระชับมากยิ่งขึ้น เพื่อแข่งขันกับประเทศในภูมิภาคอื่นในสังคมโลก ความรู้เกี่ยวกับเอเชียตะวันออกเฉียงใต้และ องค์กรอาเซียน จึงเป็นปัจจัยสําคัญยิ่งต่อการติดต่อและการสร้างความสัมพันธ์ระหว่างประเทศไทย กับประเทศเพื่อนบ้านในภูมิภาค และกับประเทศต่าง ๆ ในระดับนานาชาติ

2.3 ภาษา:

มุ่งหวังที่จะผลิตบัณฑิตที่มีความรู้ในลักษณะที่เป็นสหวิทยาการ (Interdisciplinary) ด้านการเมือง การปกครอง เศรษฐกิจ สังคม ศิลปวัฒนธรรมและภาษาที่ใช้ในภูมิภาค ตลอดจนมี ความรู้ภาษาอังกฤษเป็นอย่างดี เพื่อเป็นการสร้างบุคลากรกลุ่มใหม่ที่มีความเชี่ยวชาญในภูมิภาค ศึกษา อันเป็นก้าวใหม่ของการผลิตทรัพยากรบุคคลของประเทศและสังคมโลกสมัยใหม่ต่อไป

**3. เรียน “เอเชียตะวันออกเฉียงใต้ศึกษา (SEAS)” ไปทําไม ? Why Southeast Asian Studies (SEAS) ?**

เนื่องจากเอเชียตะวันออกเฉียงใต้มีความมุ่งหวังพัฒนา อบรมความรู้ และสร้างบัณฑิตด้านเอเชียตะวันออกเฉียงใต้ในมิติทางการเมือง เศรษฐกิจ สังคมและวัฒนธรรม

3.1 มีความรู้ด้านการเมืองการปกครอง เศรษฐกิจ สังคม ศิลปวัฒนธรรม และภาษาของ ภูมิภาคเอเชียตะวันออกเฉียงใต้ในบริบทการเปลี่ยนแปลงสังคมโลกสมัยใหม่

3.2 เข้าใจสถานการณ์และปัญหาสังคม ตลอดจนรู้จักคิดวิเคราะห์ได้อย่างชัดเจนรอบด้าน

3.3 มีความสามารถนําความรู้มาประยุกต์ใช้กับชีวิตประจําวันและการประกอบอาชีพได้

**4. เรียนแล้วไปทําอะไร?**

เรียนต่อทั้งในและต่างประเทศ ทํางานเกี่ยวกับการต่างประเทศ งานสถานทูต งานกระทรวงฯ งานสอน งานเป็นครูบาอาจารย์ งานท่องเที่ยว งานธุรกิจ งานสื่อมวลชน งานเอกชน งานครอบครัว งานส่วนตัว

**5. เอเชียตะวันออกเฉียงใต้เรียนอะไร**

เอเชียตะวันออกเฉียงใต้หรืออุษาคเนย์นั้นถือเป็นดินแดน แห่งอู่อารยธรรมของเหล่าอาณาจักรโบราณบนชุมทางศาสนา และชุมทางการค้าอันเป็นรากฐานความรุ่งเรืองของรัฐบนความ รุ่มรวยทางวัฒนธรรม ในปัจจุบันภูมิภาคเอเชียตะวันออกเฉียง ใต้มี การรวมกลุ่มเป็นประชาคมอาเซียนที่พัฒนาการ ทั้งการเมือง เศรษฐกิจ สังคมและวัฒนธรรมอย่างมีนัยสำคัญ องค์ความรู้เกี่ยวกับภูมิภาคเอเชียตะวันออกเฉียงใต้ทั้งรากฐาน เชิงประวัติศาสตร์และสถานการณ์ภูมิภาคในปัจจุบันด้วยองค์ ความรู้หลากหลายศาสตร์วิชาในเชิงสหวิทยาการทั้งปรัชญา ประวัติศาสตร์ รัฐศาสตร์ นิติศาสตร์ เศรษฐศาสตร์

ภาษาศาสตร์ วัฒนธรรมศึกษา สังคมวิทยาและมานุษยวิทยา อันเป็นขอบข่ายความรู้เชิงอาณาบริเวณศึกษาภายใต้พันธกิจ สัมพันธ์กับกระแสการเติบโตขึ้นของภูมิภาคนิยม หลักสูตร เอเชียตะวันออกเฉียงใต้ศึกษาจึงหมายมุ่งเพื่อผลิตบัณฑิตที่มีภูมิความรู้เกี่ยวกับประเทศเพื่อนบ้านอาเซียนของเราพร้อมกับ เสริมศักยภาพด้วยโครงการแลกเปลี่ยนต่างประเทศกับ

หลักสูตรเอเชียตะวันออกเฉียงใต้ศึกษาในประเทศเพื่อนบ้าน และกิจกรรมศึกษาภาคสนาม รวมถึงการเรียนภาษาที่ใช้ในภูมิภาคเอเชียตะวันออกเฉียงใต้ อันเป็นการพัฒนาบัณฑิตให้ เท่าทันต่อการเปลี่ยนแปลงในสังคมโลกปัจจุบัน

**6. รายละเอียดเกี่ยวกับวิชาเรียนในหลักสูตร**

6.1 ใช้ระบบการศึกษาแบบทวิภาค โดย 1 ปีการศึกษา แบ่งออกเป็น 2 ภาคการศึกษาปกติ โดย 1 ภาคการศึกษาปกติ มีระยะเวลาศึกษาไม่น้อยกว่า 15 สัปดาห์ และอาจเปิดภาค ฤดูร้อนได้โดยใช้เวลาการศึกษาไม่น้อยกว่า 6 สัปดาห์ แต่ให้เพิ่มชั่วโมงการศึกษาในแต่ละ รายวิชาให้เท่ากับภาคปกติ

6.2 นักศึกษาจะต้องจดทะเบียนศึกษารายวิชารวมไม่น้อยกว่า 127 หน่วยกิต โดยศึกษารายวิชาต่างๆ ครบตามโครงสร้างองค์ประกอบ และข้อกําหนดของหลักสูตรดังนี้

|  |  |  |  |
| --- | --- | --- | --- |
| **1. วิชาศึกษาทั่วไป** | **30** | **หน่วยกิต** | **ข้อกำหนด** |
| 1.1 วิชาที่มหาวิทยาลัยกําหนด | 30 | หน่วยกิต | นักศึกษาทุกคนต้องศึกษารายวิชาตามโครงสร้างและองค์ประกอบของหลักสูตรวิชาศึกษาทั่วไป รวมแล้ว ไม่น้อยกว่า 30 หน่วยกิต (10 รายวิชา) |
| **2. วิชาเฉพาะ** | **87** | **หน่วยกิต** | **ข้อกำหนด** |
|  |  |  | วิชาเฉพาะ หมายถึง วิชาที่หลักสูตรกำหนดให้นักศึกษาต้องศึกษา ไม่น้อยกว่า 87 หน่วยกิต (29 รายวิชา) โดยแบ่งออกเป็น 2 ส่วน คือ วิชาแกน 27 หน่วยกิต (9 รายวิชา) และวิชาเอก 60 หน่วยกิต (20 รายวิชา)  |
| **2.1 วิชาแกน**  | 27 |  | แบ่งออกเป็น และ 15 หน่วยกิต (5 รายวิชา) |
| 2.1.1 วิชาแกนคณะศิลปศาสตร์ | 12 | หน่วยกิต | นักศึกษาวิชาเอกเอเชียตะวันออกเฉียงใต้ศึกษาต้องศึกษาวิชาแกน 12 หน่วยกิต (4 รายวิชา) |
| 2.1.2 วิชาแกนหลักสูตร | 15 | หน่วยกิต | นักศึกษาวิชาเอกเอเชียตะวันออกเฉียงใต้ศึกษาต้องศึกษา 15 หน่วยกิต (5 รายวิชา) |
| **2.2 วิชาเอก** | **60**  | **หน่วยกิต**  | **ข้อกำหนด** |
| 2.2.1 วิชาบังคับ | 27 | หน่วยกิต | นักศึกษาวิชาเอกเอเชียตะวันออกเฉียงใต้ศึกษาต้องศึกษาวิชาบังคับ จำนวน 27 หน่วยกิต (9 รายวิชา) |
| 2.2.2 วิชาบังคับเลือก | 18 | หน่วยกิต | นักศึกษาวิชาเอกเอเชียตะวันออกเฉียงใต้ศึกษาต้องศึกษารายวิชาบังคับเลือก จำนวน 18 หน่วยกิต (6 รายวิชา) โดยแบ่งออกเป็น 1) วิชาภาษาในเอเชียตะวันออกเฉียงใต้ จำนวน 12 หน่วยกิต (4 รายวิชา)2) วิชาสัมมนา จำนวน 6 หน่วยกิต (2 รายวิชา) |
| 2.2.3 วิชาเลือก | 15 | หน่วยกิต | นักศึกษาวิชาเอกเอเชียตะวันออกเฉียงใต้ศึกษาต้องศึกษารายวิชาเลือก จำนวน 15 หน่วยกิต (5 รายวิชา) |
| **3. วิชาเลือกเสรี** | **12** | **หน่วยกิต** | **ข้อกำหนด** |
|  |  |  | นักศึกษาเลือกศึกษาวิชาใดก็ได้ที่เปิดสอนในมหาวิทยาลัยธรรมศาสตร์เป็นวิชาเลือกเสรีจำนวน อย่างน้อย 12 หน่วยกิต ทั้งนี้ ให้หมายรวมถึงวิชาศึกษาทั่วไปหมวดการสื่อสารด้วย นักศึกษาจะนำวิชาในหลักสูตรวิชาศึกษาทั่วไป ที่ใช้รหัสย่อ “มธ.” ระดับ 100 คือ มธ.100 – มธ.156 มานับเป็นวิชาเลือกเสรีไม่ได้ |

6.3 เพื่อเปิดโอกาสให้นักศึกษาชาวต่างประเทศจากโครงการแลกเปลี่ยนตามข้อตกลงความร่วมมือทางวิชาการระหว่างมหาวิทยาลัยธรรมศาสตร์กับมหาวิทยาในต่างประเทศสามารถเลือกรายวิชาเรียนได้มากขึ้นโครงการฯ มีรายวิชาในหลักสูตรที่จัดการเรียนการสอนเป็นภาษาอังกฤษ

6.4 ตารางสรุปภาพรวมการเรียนทั้ง 4 ชั้นปี

|  |  |  |  |
| --- | --- | --- | --- |
| **ปี 1** | **ปี 2** | **ปี 3** | **ปี 4** |
| 1) วิชามธ 6 วิชา จำนวน 18 หน่วยกิต2) วิชาภาษาไทย 1 วิชา จำนวน 3 หน่วยกิต | 1) วิชามธ 3 วิชา จำนวน 9 หน่วยกิต | - | - |
|  | ภาษาอังกฤษ1) วิชาอังกฤษ 2 วิชา จำนวน 6 หน่วยกิต | ภาษาอังกฤษ1) วิชาอังกฤษ 1 วิชา 3 หน่วยกิต | - |
| วิชาบังคับ1) วิชาอาณาบริเวณศึกษา 2 วิชา 6 หน่วยกิต 2)วิชาสาขาเอเชียตะวันออกเฉียงใต้ 3 วิชา จำนวน 9 หน่วยกิต3) วิชาภาษาในเอเชียตะวันออกเฉียงใต้ 2 วิชา จำนวน 6 หน่วยกิต |  วิชาบังคับ 1) วิชาอาณาบริเวณศึกษา 1 วิชา 3 หน่วยกิต 2) วิชาสาขาเอเชียตะวันออกเฉียงใต้ 5 วิชา จำนวน 15 หน่วยกิต3) วิชาภาษาในเอเชียตะวันออกเฉียงใต้ 2 วิชา จำนวน 6 หน่วยกิต | วิชาบังคับ 1) วิชาสาขาเอเชียตะวันออกเฉียงใต้ 3 วิชา จำนวน 9 หน่วยกิต2) วิชาอาณาบริเวณศึกษา 1 วิชา 3 หน่วยกิต3) วิชาภาษาในเอเชียตะวันออกเฉียงใต้ 2 วิชา จำนวน 6 หน่วยกิต | วิชาบังคับ 1) วิชาอาณาบริเวณศึกษา 1 วิชา 3 หน่วยกิต |
| - |  | วิชาบังคับเลือก1) วิชาบังคับเลือก 1 วิชา จำนวน 3 หน่วยกิต | วิชาบังคับเลือก1) วิชาบังคับเลือก1 วิชา จำนวน 3 หน่วยกิต |
| - | วิชาเลือกวิชาเลือก 2 วิชา จำนวน 6 หน่วยกิต | วิชาเลือกวิชาเลือก 2 วิชา จำนวน 6 หน่วยกิต | วิชาเลือกวิชาเลือก 1 วิชา จำนวน 3 หน่วยกิต |
| - | - | วิชาเลือกเสรีวิชาเลือกเสรี 2 วิชา 6 หน่วยกิจ | วิชาเลือกเสรีวิชาเลือกเสรี 1 วิชา 3 หน่วยกิจ |

6.5 ปีการศึกษาที่ 3 ภาค 2 มีแผนให้นักศึกษาไปศึกษาแลกเปลี่ยน ณ มหาวิทยาลัยคู่สัญญาในต่างประเทศ ทั้งนี้ แผนการศึกษาอาจปรับเปลี่ยนได้ตามความเหมาะสม